
EMENDI
Il-Kumitat għall-Kultura u l-Edukazzjoni jippreżenta lill-Kumitat għall-Affarijiet Ekonomiċi u Monetarji, bħala l-kumitat responsabbli, dan li ġej :
<RepeatBlock-Amend><Amend>Emenda		<NumAm>1</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra d-Direttiva (UE) 2018/1808 tal-Parlament Ewropew u tal-Kunsill tal-14 ta’ Novembru 2018 li temenda d-Direttiva 2010/13/UE dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media Awdjoviżiva) fid-dawl ta’ realtajiet tas-suq li qed jinbidlu1a (AVMSD),

	
	_________________

	
	1a ĠU L 303, 28.11.2018, p.69, ELI: http://data.europa.eu/eli/dir/2018/1808/oj.


</Amend>
<Amend>Emenda		<NumAm>2</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Regolament (UE) 2022/2065 tal-Parlament Ewropew u tal-Kunsill tad-19 ta’ Ottubru 2022 dwar Suq Uniku għas-Servizzi Diġitali u li jemenda d-Direttiva 2000/31/KE (l-Att dwar is-Servizzi Diġitali)1a,

	
	_________________

	
	1a ĠU L 277, 27.10.2022, p. 1, ELI: http://data.europa.eu/eli/reg/2022/2065/oj.


</Amend>
<Amend>Emenda		<NumAm>3</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10c (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-komunikazzjoni tal-Kummissjoni bit-titolu “Deċennju Diġitali għat-tfal u ż-żgħażagħ: l-istrateġija Ewropea l-ġdida għal internet aħjar għat-tfal (BIK+)’ (COM(2022)0212),


</Amend>
<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10d (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tat-28 ta’ Novembru 2018 tal-Kunsill tal-Unjoni Ewropea u tar-Rappreżentanti tal-Gvernijiet tal-Istati Membri mlaqqgħin fil-Kunsill dwar qafas għall-kooperazzjoni Ewropea fil-qasam taż-żgħażagħ: L-Istrateġija tal-Unjoni Ewropea għaż-Żgħażagħ 2019-20271a,

	
	_________________

	
	1a ĠU C 456, 18.12.2018, p. 1.


</Amend>
<Amend>Emenda		<NumAm>5</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10e (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Rapport Speċjali 22/2021 tal-Qorti Ewropea tal-Awdituri bit-titolu “Finanzi sostenibbli: Jeħtieġ li l-UE tieħu azzjoni aktar konsistenti biex il-finanzjament jiġi dirett mill-ġdid lejn investiment sostenibbli”,


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10f (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapporti tal-Grupp ta’ Regolaturi Ewropej għas-Servizzi tal-Media Awdjoviżiva (li ppreċieda l-Bord Ewropew għas-Servizzi tal-Media) dwar ir-regolamentazzjoni tal-vloggers,


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 10g (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapporti konġunti tal-UE u tal-Organizzazzjoni għall-Kooperazzjoni u l-Iżvilupp Ekonomiċi (OECD) bit-titolu “Financial competence framework for adults in the European Union” (Qafas ta’ kompetenza finanzjarja għall-adulti fl-Unjoni Ewropea) u “Financial competence framework for children and youth in the European Union” (Qafas ta’ kompetenza finanzjarja għat-tfal u ż-żgħażagħ fl-Unjoni Ewropea), ippubblikati fl-2022 u fl-2023 rispettivament,


</Amend>
<Amend>Emenda		<NumAm>8</NumAm>
<DocAmend>Mozzjoni għal riżoluzzjoni</DocAmend>
<Article>Premessa A</Article>
	

	Mozzjoni għal riżoluzzjoni
	Emenda

	A.	billi l-litteriżmu finanzjarju huwa ħila tal-ħajja essenzjali u strument fundamentali li jippermetti liċ-ċittadini jiġġestixxu aħjar il-baġit personali u tal-familja tagħhom, u jwassal għal deċiżjonijiet infurmati dwar it-tfaddil, l-investimenti u l-prevenzjoni tal-frodi u d-dejn eċċessiv;
	A.	billi l-litteriżmu finanzjarju huwa ħila tal-ħajja essenzjali u strument fundamentali li jippermetti liċ-ċittadini jiġġestixxu aħjar il-baġit personali u tal-familja tagħhom u li jiżviluppa permezz tal-edukazzjoni formali, mhux formali u informali, li jwassal għal deċiżjonijiet infurmati dwar it-tfaddil u l-investimenti u komprensjoni aqwa tar-riskji finanzjarji u tal-prevenzjoni tal-frodi u d-dejn eċċessiv; billi l-istituzzjonijiet pubbliċi, b’mod partikolari r-regolaturi tal-media indipendenti, u s-soċjetà ċivili għandu jkollhom rwol fundamentali fil-promozzjoni tal-litteriżmu finanzjarju minn età bikrija;


</Amend>
<Amend>Emenda		<NumAm>9</NumAm>
<DocAmend>Mozzjoni għal riżoluzzjoni</DocAmend>
<Article>Premessa B</Article>
	

	Mozzjoni għal riżoluzzjoni
	Emenda

	B.	billi l-istħarriġ Ewrobarometru Flash tal-2023 tal-Kummissjoni juri l-ħtieġa urġenti li jissaħħaħ il-litteriżmu finanzjarju fl-Ewropa, peress li 18 % biss taċ-ċittadini tal-UE juru li għandhom livell għoli ta’ litteriżmu finanzjarju;
	B.	billi l-istħarriġ Ewrobarometru Flash tal-2023 tal-Kummissjoni juri l-ħtieġa urġenti li jissaħħaħ il-litteriżmu finanzjarju fl-Ewropa, peress li 18 % biss taċ-ċittadini tal-UE juru li għandhom livell għoli ta’ litteriżmu finanzjarju, b’differenzi kbar bejn l-Istati Membri u l-gruppi soċjali;


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Premessa C</Article>
	

	Mozzjoni għal riżoluzzjoni
	Emenda

	C.	billi n-nuqqas ta’ litteriżmu finanzjarju jolqot b’mod sproporzjonat lin-nisa, liż-żgħażagħ u liċ-ċittadini akbar fl-età, kif ukoll lil dawk b’introjtu aktar baxx jew bi kwalifiki professjonali aktar baxxi;
	C.	billi biex jiġi indirizzat b’mod effettiv in-nuqqasta’ litteriżmu finanzjarju, l-edukazzjoni finanzjarja għandha tkun imfassla apposta għall-ħtiġijiet u l-isfidi speċifiċi ta’ gruppi demokratiċi differenti, inkluż in-nisa iż-żgħażagħ u l-persuni b’introjtu aktar baxx jew livelli aktar baxxi ta’ edukazzjoni formali, li, bħala medja, għandhom tendenza li jkollhom inqas opportunitajiet biex jakkwistaw l-għarfien finanzjarju u jibnu ħiliet finanzjarji prattiċi; billi litteriżmu finanzjarju aqwa jikkontribwixxi għall-inklużjoni soċjali, jgħin biex titnaqqas l-inugwaljanza u jappoġġja u jawtonomizza lill-gruppi vulnerabbli jew emarġinati;


</Amend>
<Amend>Emenda		<NumAm>11</NumAm>
<DocAmend>Mozzjoni għal riżoluzzjoni</DocAmend>
<Article>Premessa D</Article>
	

	Mozzjoni għal riżoluzzjoni
	Emenda

	D.	billi, f’dan il-kuntest, ir-rwol tal-“influwenzaturi finanzjarji” (“finfluencers”) joħloq opportunitajiet ġodda għas-sensibilizzazzjoni u l-inklużjoni, iżda jista’ joħloq ukoll riskji, bħal kunflitti ta’ interess, reklamar qarrieqi jew komunikazzjoni frodulenti;
	D.	billi f’dan il-kuntest, ir-rwol tal-“influwenzaturi finanzjarji” (“finfluencers”) jista’ joħloq opportunitajiet ġodda għas-sensibilizzazzjoni u l-inklużjoni, iżda jista’ joħloq ukoll riskji, bħal kunflitti ta’ interess jew komunikazzjoni kummerċjali qarrieqa, moħbija jew frodulenti; billi l-kontroll tal-idoneità tal-ekwità diġitali tal-20241a sab li 20% tal-influwenzaturi indikaw b’mod sistematiku n-natura kummerċjali tal-kontenut kondiviż;

	
	_________________

	
	1a Dokument ta’ ħidma tal-persunal tat-3 ta’ Ottubru 2024 bit-titolu “Fitness check of EU consumer law on digital fairness” (Kontroll tal-idoneità tal-liġi tal-UE dwar il-konsumatur rigward l-ekwità diġitali) (SWD(2024)0230).


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Premessa Da (ġdida)</Article>
	

	Mozzjoni għal riżoluzzjoni
	Emenda

	
	Da.	billi l-kwalifiki professjonali u l-inċentivi ekonomiċi tal-finfluencers jistgħu jvarjaw, u għaldaqstant, sikwit jaf ikun diffiċli għall-konsumaturi li jivvalutaw l-affidabbiltà tal-kontenut tagħhom; billi xi finfluencers jiksbu r-remunerazzjoni permezz ta’ sħubijiet ma’ ditti jew ftehimiet ta’ reklamar, li jistgħu jqajmu dubji dwar l-oġġettività tal-informazzjoni li jipprovdu lill-konsumaturi;


</Amend>
<Amend>Emenda		<NumAm>13</NumAm>
<DocAmend>Mozzjoni għal riżoluzzjoni</DocAmend>
<Article>Premessa Db (ġdida)</Article>
	

	Mozzjoni għal riżoluzzjoni
	Emenda

	
	Db.	billi f’ċerti każijiet, il-finfluencers joperaw b’mod simili għall-fornituri tas-servizzi tal-media meta jipprovdu lill-udjenzi tagħhom b’informazzjoni dwar kwistjonijiet finanzjarji, iżda mingħajr ma jaderixxu ma’ strumenti regolatorji jew awtoregolatorji fir-rigward tal-istandards tat-trasparenza u kwalitattivi tal-komunikazzjonijiet kummerċjali jew l-eżattezza, l-affidabbiltà jew il-veraċità tal-kontenut ipprovdut;


</Amend>
<Amend>Emenda		<NumAm>14</NumAm>
<DocAmend>Mozzjoni għal riżoluzzjoni</DocAmend>
<Article>Premessa Dc (ġdida)</Article>
	

	Mozzjoni għal riżoluzzjoni
	Emenda

	
	Dc.	billi filwaqt li xi Stati Membri bdew jikkwalifikaw lill-influwenzaturi, inkluż il-finfluencers, bħala fornituri ta’ servizzi tal-media fuq talba fl-ambitu tal-AVMSD, il-qafas leġiżlattiv għall-influwenzaturi fl-Unjoni jvarja;


</Amend>
<Amend>Emenda		<NumAm>15</NumAm>
<DocAmend>Mozzjoni għal riżoluzzjoni</DocAmend>
<Article>Premessa E</Article>
	

	Mozzjoni għal riżoluzzjoni
	Emenda

	E.	billi ambjent diġitali affidabbli, inklużiv u trasparenti għall-finfluencers huwa kundizzjoni ewlenija għas-salvagwardja tal-fiduċja pubblika fix-xogħol tagħhom;
	E.	billi ambjent diġitali affidabbli, inklużiv u trasparenti għall-finfluencers huwa kundizzjoni ewlenija għas-salvagwardja tal-fiduċja pubblika fix-xogħol tagħhom u għall-minimizzar tar-riskju ta’ ħsara online lill-benesseri finanzjarju tal-udjenza tagħhom;


</Amend>
<Amend>Emenda		<NumAm>16</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1a (ġdid)</Article>
	

	Mozzjoni għal riżoluzzjoni
	Emenda

	
	1a.	Jenfasizza r-rabta bejn il-litteriżmu tal-media, il-litteriżmu diġitali u l-litteriżmu finanzjarju, u jirrikonoxxi li għal ħafna nies, il-kontenut tal-finfluencers sar is-sors ewlieni ta’ informazzjoni dwar kwistjonijiet finanzjarji u ekonomiċi; jissottolinja li l-litteriżmu tal-media, il-ħsieb kritiku u l-prominenza u l-ħila li tinstab informazzjoni affidabbli online huma kruċjali biex jitnaqqas ir-riskju ta’ scams finanzjarji, tiġi rikonoxxuta d-diżinformazzjoni u tingħata s-setgħa lin-nies li jagħmlu deċiżjonijiet finanzjarji infurmati;


</Amend>
<Amend>Emenda		<NumAm>17</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2</Article>
	

	Mozzjoni għal riżoluzzjoni
	Emenda

	2.	Iħeġġeġ lill-Istati Membri jintegraw proġetti ta’ litteriżmu finanzjarju adatti għall-età fil-kurrikuli tal-iskejjel, bħala komplement għall-edukazzjoni diġitali u b’mod parallel mal-programmi formali, filwaqt li jippromwovu inizjattivi ta’ appoġġ għall-għalliema;
	2.	Jinnota li ż-żgħażagħ għandhom aċċess għal, u qed jiġu offruti, servizzi finanzjarji f’età dejjem aktar bikrija, permezz ta’ applikazzjonijiet tal-pocket money, mobiles, kontijiet bankarji, jew saħansitra karti ta’ kreditu; iħeġġeġ lill-Istati Membri jintegraw proġetti ta’ litteriżmu finanzjarju adatti għall-età fil-kurrikuli tal-iskejjel u biex jinkludu taħriġ għall-għalliema u l-edukaturi; jenfasizza l-fatt li l-Istati Membri li jinkludu l-edukazzjoni finanzjarja fil-kurrikuli nazzjonali huma fost dawk bl-aqwa prestazzjoni fl-istħarriġ tal-UE dwar il-litteriżmu finanzjarju;


</Amend>
<Amend>Emenda		<NumAm>18</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2a (ġdid)</Article>
	

	Mozzjoni għal riżoluzzjoni
	Emenda

	
	2a.	Iħeġġeġ lill-Istati Membri jappoġġjaw proġetti u taħriġ dwar il-litteriżmu finanzjarju bħala komponent importanti tal-edukazzjoni għall-adulti u tul il-ħajja, u, b’mod partikolari, jagħtu prijorità lil proġetti u taħriġ għall-gruppi vulnerabbli, filwaqt li jfakkru lin-nies biex ifittxu sorsi multipli ta’ informazzjoni, jivverifikaw dak li jisimgħu u jikkunsidraw pariri professjonali qabel ma jieħdu deċiżjonijiet finanzjarji sinifikanti;


</Amend>
<Amend>Emenda		<NumAm>19</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2b (ġdid)</Article>
	

	Mozzjoni għal riżoluzzjoni
	Emenda

	
	2b.	Jistieden lill-Istati Membri jisiltu mill-għarfien espert tar-riċerkaturi, l-edukaturi, is-soċjetà ċivili u partijiet ikkonċernati rilevanti oħra, kif ukoll mill-aħjar prattika, linji gwida u għodod internazzjonali, bħar-rakkomandazzjonijiet tal-OECD u l-Laboratorju tal-Apprendiment dwar l-Investiment fl-Edukazzjoni u t-Taħriġ ta’ Kwalità, meta jfasslu, jimplimentaw u jevalwaw materjali u programmi edukattivi biex jippromwovu l-litteriżmu finanzjarju;


</Amend>
<Amend>Emenda		<NumAm>20</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2c (ġdid)</Article>
	

	Mozzjoni għal riżoluzzjoni
	Emenda

	
	2c.	Jistieden lill-Kummissjoni tappoġġja, permezz ta’ Erasmus+, il-pjan ta’ azzjoni għall-edukazzjoni diġitali, iż-Żona Ewropea tal-Edukazzjoni u strumenti rilevanti oħra tal-UE, l-iżvilupp ta’ moduli ta’ taħriġ tal-għalliema u riżorsi edukattivi miftuħa li jikkombinaw il-litteriżmu finanzjarju mal-litteriżmu diġitali u tal-media; iħeġġeġ kooperazzjoni trasparenti bejn l-awtoritajiet edukattivi u l-entitajiet privati biex jiġi żgurat kontenut ta’ kwalità għolja, ibbilanċjat u adattat għall-età;


</Amend>
<Amend>Emenda		<NumAm>21</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 3</Article>
	

	Mozzjoni għal riżoluzzjoni
	Emenda

	3.	Iħeġġeġ lill-Istati Membri jinċentivaw, permezz ta’ miżuri ta’ politika adegwati, programmi ta’ edukazzjoni finanzjarja u benesseri bbażati fil-post tax-xogħol biex itejbu t-teħid ta’ deċiżjonijiet infurmati, b’mod partikolari fir-rigward tal-pensjonijiet;
	3.	Iħeġġeġ lill-Istati Membri jinċentivaw, permezz ta’ miżuri ta’ politika adegwati, programmi ta’ edukazzjoni finanzjarja u benesseri bbażati fuq il-post tax-xogħol li jappoġġjaw teħid ta’ deċiżjonijiet sod u fit-tul, inkluż dwar il-pensjonijiet, b’kooperazzjoni, fejn xieraq, mas-sħab soċjali u l-fornituri tal-edukazzjoni għall-adulti;


</Amend>
<Amend>Emenda		<NumAm>22</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4</Article>
	

	Mozzjoni għal riżoluzzjoni
	Emenda

	4.	Itenni l-ħtieġa ta’ inizjattivi mfassla apposta u ffukati fuq il-komunità, u jirrifjuta l-loġika ta’ “kulħadd f’keffa waħda”; jissottolinja s-sitwazzjoni tan-nisa, iż-żgħażagħ u ċ-ċittadini miż-żoni rurali, u l-ħtieġa li wieħed jista’ jiddependi fuq is-sħab soċjali, l-organizzazzjonijiet tal-investituri fil-livell tal-konsumatur u l-movimenti tas-soċjetà ċivili fl-isforz komuni biex jiġu identifikati ħtiġijiet speċifiċi u proġetti konkreti li huma qrib kemm jista’ jkun taċ-ċittadini u tal-komunitajiet, b’mod partikolari ċ-ċittadini li huma inqas litterati finanzjarjament u, għaldaqstant, l-aktar esposti għal xokkijiet finanzjarji;
	4.	Jissottolinja l-ħtieġa ta’ inizjattivi mfassla apposta u ffukati fuq il-komunità, u jirrifjuta l-loġika ta’ “kulħadd f’keffa waħda”; Jissottolinja l-importanza li jiġu indirizzati il-ħtiġijiet ta’ edukazzjoni finanzjarja diversi ta’ gruppi demografiċi differenti, inkluż in-nisa, iż-żgħażagħ, l-anzjani u ċ-ċittadini miż-żoni rurali, u l-ħtieġa li wieħed jista’ jiddependi fuq is-sħab soċjali, l-organizzazzjonijiet tal-investituri fil-livell tal-konsumatur u l-movimenti tas-soċjetà ċivili fl-isforz komuni biex jiġu identifikati ħtiġijiet speċifiċi u proġetti konkreti li huma qrib kemm jista’ jkun taċ-ċittadini u tal-komunitajiet, b’mod partikolari ċ-ċittadini li huma inqas litterati finanzjarjament u, għaldaqstant, l-aktar esposti għal xokkijiet finanzjarji;


</Amend>
<Amend>Emenda		<NumAm>23</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6</Article>
	

	Mozzjoni għal riżoluzzjoni
	Emenda

	6.	Jipproponi l-ħolqien ta’ netwerk pan-Ewropew ta’ partijiet ikkonċernati u awtoritajiet kompetenti kemm fil-livell nazzjonali kif ukoll f’dak Ewropew biex jibnu fuq soluzzjonijiet trasversali u komprensivi konkreti biex itejbu l-livelli ta’ litteriżmu finanzjarju u jwasslu għal bidliet fl-imġiba fit-tul f’oqsma bħall-ibbaġitjar, l-iffrankar u l-għażla tal-prodotti xierqa;
	6.	Jipproponi l-ħolqien ta’ netwerk pan-Ewropew ta’ partijiet ikkonċernati u awtoritajiet kompetenti kemm fil-livell nazzjonali kif ukoll f’dak Ewropew, inkluż l-akkademja, il-fornituri tal-edukazzjoni u t-taħriġ, l-organizzazzjonijiet tal-għalliema, organizzazzjonijiet taż-żgħażagħ u tal-edukazzjoni għall-adulti, ir-rappreżentanti taż-żgħażagħ u s-soċjetà ċivili, biex jibnu fuq soluzzjonijiet trasversali u komprensivi konkreti biex itejbu l-livelli ta’ litteriżmu finanzjarju u jwasslu għal bidliet fl-imġiba fit-tul f’oqsma bħall-ibbaġitjar, l-iffrankar u l-għażla tal-prodotti xierqa;


</Amend>
<Amend>Emenda		<NumAm>24</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6a (ġdid)</Article>
	

	Mozzjoni għal riżoluzzjoni
	Emenda

	
	6a.	Jistieden lill-Kummissjoni tintegra, fl-istrateġija tal-UE dwar il-litteriżmu finanzjarju, kampanja ta’ sensibilizzazzjoni permanenti, multilingwi u madwar l-Unjoni kollha, żviluppata b’kooperazzjoni mal-awtoritajiet nazzjonali, ix-xandara tas-servizz pubbliku, in-networks kulturali, il-libreriji, l-assoċjazzjonijiet tal-ħarsien tal-konsumatur u l-organizzazzjonijiet indipendenti tal-verifika tal-fatti, bil-għan li tiżvela d-diżinformazzjoni finanzjarja, tispjega f’termini sempliċi l-funzjonament tas-servizzi finanzjarji, twissi dwar ir-riskju ta’ scams finanzjarji u tenfasizza r-rwol tal-konsulenti finanzjarji professjonali;


</Amend>
<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6b (ġdid)</Article>
	

	Mozzjoni għal riżoluzzjoni
	Emenda

	
	6b.	Jistieden lill-Kummissjoni tappoġġja r-riċerka komparattiva dwar l-effettività tal-inizjattivi ta’ litteriżmu finanzjarju fl-edukazzjoni formali, mhux formali u informali sabiex jiġu identifikati metodi bbażati fuq l-evidenza li jtejbu t-teħid ta’ deċiżjonijiet finanzjarji; iħeġġeġ lill-komunità ta’ esperti u lill-akkademja rilevanti jesploraw aktar kif l-informazzjoni finanzjarja riċevuta permezz ta’ pjattaformi online u finfluencers, inkluż il-miżinformazzjoni finanzjarja online, issawwar il-perċezzjonijiet u l-imġiba finanzjarji tal-konsumaturi;


</Amend>
<Amend>Emenda		<NumAm>26</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7</Article>
	

	Mozzjoni għal riżoluzzjoni
	Emenda

	7.	Jilqa’ l-komunikazzjoni tal-Kummissjoni tat-30 ta’ Settembru 2025 dwar Strateġija ta’ Litteriżmu Finanzjarju tal-UE u jieħu nota tal-erba’ pilastri tagħha, u jissottolinja li inizjattiva importanti bħal din trid tiġi segwita b’miżuri konkreti malajr kemm jista’ jkun;
	7.	Jilqa’ l-komunikazzjoni tal-Kummissjoni tat-30 ta’ Settembru 2025 dwar Strateġija ta’ Litteriżmu Finanzjarju tal-UE u jieħu nota tal-erba’ pilastri tagħha, u jissottolinja li inizjattiva importanti bħal din trid tiġi segwita b’miżuri konkreti; jenfasizza li l-implimentazzjoni f’waqtha hija essenzjali, b’mod partikolari fid-dawl tal-ambjent diġitali li qed jinbidel malajr li fih in-narrattivi finanzjarji, inklużi dawk li jitkellmu dwarhom il-finfluencers, jevolvu b’rapidità;


</Amend>
<Amend>Emenda		<NumAm>27</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 8</Article>
	

	Mozzjoni għal riżoluzzjoni
	Emenda

	8.	Jistieden lill-Kummissjoni u lill-Awtoritajiet Superviżorji Ewropej joħolqu, iżommu, jespandu u jaġġornaw regolarment repożitorju tal-UE aċċessibbli u li jista’ jiġi mfittex ta’ inizjattivi ta’ edukazzjoni finanzjarja, kif deskritt fil-komunikazzjoni tal-Kummissjoni, inklużi l-aħjar prattiki dwar programmi fuq il-post tax-xogħol, proġetti ta’ involviment taż-żgħażagħ u approċċi bbażati fil-komunità biex jappoġġjaw l-espansjoni fuq l-eżempji tajbin tal-Istati Membri;
	8.	Jistieden lill-Kummissjoni u lill-Awtoritajiet Superviżorji Ewropej joħolqu, u jaġġornaw regolarment u jespandu, repożitorju tal-UE ta’ inizjattivi ta’ edukazzjoni finanzjarja li jista’ jsir tiftix fih, aċċessibbli u faċli għall-utent; jappella wkoll li dan ir-repożitorju jiġbor ukoll l-aħjar prattika dwar il-ġlieda kontra kontenut finanzjarju qarrieqi online, l-involviment taż-żgħażagħ fi spazji ta’ apprendiment diġitali sikuri u proġetti bbażati fil-komunitàli jgħaqqdu l-litteriżmu finanzjarju, diġitali u medjatiku; jenfasizza li r-repożitorju għandu jinkludi materjali adattati għall-għalliema, il-ġenituri, il-persuni anzjani u dawk li jinvestu għall-ewwel darba;


</Amend>
<Amend>Emenda		<NumAm>28</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9</Article>
	

	Mozzjoni għal riżoluzzjoni
	Emenda

	9.	Jistieden lill-Kummissjoni tirrapporta, sa tmiem l-2027, dwar l-adozzjoni u l-effettività tal-Istrateġija ta’ Litteriżmu Finanzjarju, inkluż l-eżitu tan-network tal-ambaxxaturi, il-kodiċi ta’ kondotta propost u l-kampanja ta’ komunikazzjoni fl-UE kollha, u tipproponi azzjoni ulterjuri jekk jitqies li tkun meħtieġa;
	9.	Jistieden lill-Kummissjoni tirrapporta, sa tmiem l-2027, dwar l-adozzjoni u l-effettività tal-Istrateġija ta’ Litteriżmu Finanzjarju, inkluż l-eżitu tan-network tal-ambaxxaturi, il-kodiċi ta’ kondotta propost u l-kampanja ta’ komunikazzjoni fl-UE kollha, u tipproponi azzjoni ulterjuri jekk jitqies li tkun meħtieġa; jenfasizza li l-Kummissjoni għandha tirrapporta speċifikament dwar l-impatt tal-istrateġija tagħha fuq l-udjenzi żgħażagħ u l-istudenti akbar fl-età;


</Amend>
<Amend>Emenda		<NumAm>29</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11</Article>
	

	Mozzjoni għal riżoluzzjoni
	Emenda

	11.	Jisħaq fuq il-ħtieġa ta’ koerenza sistematika tal-politika fir-rigward tal-litteriżmu finanzjarju, ir-regoli dwar il-protezzjoni tal-investituri fil-livell tal-konsumatur, il-pjan ta’ azzjoni għall-kontijiet tat-tfaddil u tal-investimenti, inizjattivi oħra tal-unjoni tat-tfaddil u tal-investimenti, u r-regolamenti tas-suq bankarju u finanzjarju;
	11.	Jisħaq fuq il-ħtieġa ta’ koerenza sistematika tal-politika fir-rigward tal-litteriżmu finanzjarju, ir-regoli dwar il-protezzjoni tal-investituri fil-livell tal-konsumatur, il-pjan ta’ azzjoni għall-kontijiet tat-tfaddil u tal-investimenti, il-qafas regolatorju u tal-politika tal-UE li jippromwovi l-finanzi sostenibbli u responsabbli,inizjattivi oħra tal-unjoni tat-tfaddil u tal-investimenti, u r-regolamenti tas-suq bankarju u finanzjarju;


</Amend>
<Amend>Emenda		<NumAm>30</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 12</Article>
	

	Mozzjoni għal riżoluzzjoni
	Emenda

	12.	Jipproponi li jiġi varat rapport komprensiv, ikkummissjonat mill-Kummissjoni, biex jiġu identifikati l-ħtieġa u l-valur miżjud ta’ inizjattivi leġiżlattivi mmirati possibbli biex il-leġislazzjoni essenzjali tiġi adattata għall-objettivi politiċi tat-tisħiħ tal-litteriżmu finanzjarju, diġitali, tad-data u tal-media.
	12.	Jistieden lill-Kummissjoni tevalwa bir-reqqa l-ħtieġa għal inizjattivi leġiżlattivi mmirati possibbli biex il-leġislazzjoni essenzjali tiġi adattata għall-objettivi politiċi tat-tisħiħ tal-litteriżmu finanzjarju, diġitali, tad-data u tal-media;


</Amend>
<Amend>Emenda		<NumAm>31</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13</Article>
	

	Mozzjoni għal riżoluzzjoni
	Emenda

	13.	Jenfasizza r-rwol tal-finfluencers bħala intermedjarji emerġenti tal-informazzjoni finanzjarja rilevanti li jilħqu lil udjenzi żgħażagħ u li qabel ma kinux moqdija biżżejjed; jinnota ż-żieda sinifikanti fir-responsabbiltà u fl-obbligu ta’ rendikont tagħhom lejn l-udjenza tagħhom;
	13.	Jenfasizza r-rwol tal-finfluencers bħala intermedjarji emerġenti tal-informazzjoni finanzjarja rilevanti li sikwit ikollhom fil-mira tagħhom udjenzi żgħażagħ u b’introjtu baxx; jinnota ż-żieda sinifikanti fir-responsabbiltà u fl-obbligu ta’ rendikont tagħhom lejn l-udjenza tagħhom; jissottolinja li, għall-kuntrarju tal-konsulenti finanzjarji liċenzjati, il-finfluencers sikwit ma jkollhomx il-kwalifiki meħtieġa biex jipprovdu pariri u rakkomandazzjonijiet xierqa u l-kontenut tagħhom spiss jippreżenta l-introjtu potenzjali b’mod aktar prominenti mir-riskji, u b’hekk jesponi lis-segwaċi għall-ħsara mingħajr ma jgħinhom jifhmu għalkollox il-konsegwenzi possibbli1a;

	
	_________________

	
	1a Sáez-Linero, C. u Jiménez-Morales, M. “Young, lower-class, and algorithmically persuaded: exploring personalized advertising and its impact on social inequality” Communication & Society, Vol. 38, Ħarġa 2, 2025, p. 63-80.


</Amend>
<Amend>Emenda		<NumAm>32</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14a (ġdid)</Article>
	

	Mozzjoni għal riżoluzzjoni
	Emenda

	
	14a.	Jistieden lill-pjattaformi online kbar ħafna jieħdu azzjoni rigward l-attivitajiet tal-influwenzaturi, inklużi l-finfluencers, li jistgħu jiġu meqjusa bħala riskju sistemiku u konsegwentement jolqtu l-livell għoli ta’ protezzjoni tal-konsumatur minqux fl-Artikolu 38 tal-Karta tad-Drittijiet Fundamentali tal-Unjoni Ewropea;


</Amend>
<Amend>Emenda		<NumAm>33</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14b (ġdid)</Article>
	

	Mozzjoni għal riżoluzzjoni
	Emenda

	
	14b.	Jissottolinja l-importanza ta’ sorveljanza u infurzar effettivi tal-qafas regolatorju Ewropew, b’mod partikolari l-Att dwar is-Servizzi Diġitali u l-AVMSD, b’rabta mal-komunikazzjonijiet kummerċjali online, bil-għan li jiġi ssalvagwardjat il-benesseri tal-konsumaturi u jitnaqqas ir-riskju ta’ ħsara finanzjarja online;


</Amend>
<Amend>Emenda		<NumAm>34</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14c (ġdid)</Article>
	

	Mozzjoni għal riżoluzzjoni
	Emenda

	
	14c.	Jistieden lill-Kummissjoni tevalwa l-qafas legali Ewropew relatat mal-influwenzaturi, inklużi l-finfluencers, biex tiżgura l-ogħla standards ta’ protezzjoni tal-utent u tal-konsumatur, b’mod partikolari għall-minorenni u għall-utenti vulnerabbli, u, jekk jitqies meħtieġ, tipproponi dispożizzjonijiet immirati fl-Att dwar l-Ekwità Diġitali u r-reviżjoni tal-AVMSD, filwaqt li tiżgura li dawn l-istrumenti jikkomplementaw għalkollox u huma allinjati ma’ xulxin u filwaqt li jiġu rikonoxxuti mudelli ġodda ta’ konsum tal-informazzjoni fost l-utenti;


</Amend>
<Amend>Emenda		<NumAm>35</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14d (ġdid)</Article>
	

	Mozzjoni għal riżoluzzjoni
	Emenda

	
	14d.	Jissottolinja l-importanza ta’ standards deontoloġiċi u etiċi għall-finfluencers, kif ukoll għad-ditti li jikkooperaw magħhom, minħabba l-impatt fuq il-benesseri finanzjarju tal-udjenzi tagħhom; jappella għall-iżvilupp ulterjuri ta’ mekkaniżmi awtoregolatorji, inklużi linji gwida deontoloġiċi u etiċi għall-finfluencers; jenfasizza li tali strumenti, żviluppati f’kooperazzjoni mar-regolaturi rilevanti, għandu jkollhom l-għan li jtejbu l-komunikazzjoni dwar il-prodotti finanzjarji, inkluż billi jirrikjedu lill-finfluencers jipprovdu informazzjoni faċli li tinftiehem dwar ir-riskji finanzjarji potenzjali, l-esternalitajiet negattivi u s-sostenibbiltà tal-prodotti li jkunu qed jippromwovu;


</Amend>
<Amend>Emenda		<NumAm>36</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15</Article>
	

	Mozzjoni għal riżoluzzjoni
	Emenda

	15.	Jistieden lill-pjattaformi jkomplu jippromwovu kanali edukattivi prominenti u leġittimi dwar il-litteriżmu finanzjarju u jtenni l-importanza li jiġu implimentati karatteristiċi innovattivi fil-qasam tat-tikkettar tal-komunikazzjonijiet kummerċjali, tas-soluzzjonijiet ta’ twissija dwar ir-riskji u tal-proċeduri rapidi ta’ notifika u azzjoni kontra kontenut illegali jew kontenut li jkun ċar li jagħmel ħsara;
	15.	Jistieden lill-pjattaformi online jippromwovu kontenut edukattiv affidabbli dwar il-litteriżmu finanzjarju u jtenni l-importanza li jiġu implimentati aktar karatteristiċi innovattivi fit-trasparenza u t-tikkettar tal-komunikazzjonijiet kummerċjali, soluzzjonijiet ta’ twissija dwar ir-riskji u proċeduri rapidi ta’ notifika u azzjoni kontra kontenut illegali jew li jagħmel ħsara, f’konformità mal-liġi attwali tal-UE;


</Amend>
<Amend>Emenda		<NumAm>37</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15a (ġdid)</Article>
	

	Mozzjoni għal riżoluzzjoni
	Emenda

	
	15a.	Jenfasizza l-ħtieġa ta’ programmi edukattivi għall-finfluencers biex jiġi żgurat li jifhmu bis-sħiħ l-oqfsa legali applikabbli, l-istandards etiċi u l-obbligi ta’ trasparenza u divulgazzjoni, u l-importanza li jikkomunikaw, b’mod ċar u bbilanċjat, kemm il-benefiċċji kif ukoll ir-riskji tal-prodotti jew servizzi li jippromwovu; jilqa’ l-isforzi tal-Kummissjoni f’dan ir-rigward, inkluż l-istabbiliment ta’ Ċentru Legali tal-Influwenzaturi; jistieden ukoll lill-Istati Membri jippromwovu t-taħriġ għall-finfluencers dwar ir-regoli legali u l-istandards etiċi li jridu jsegwu meta jippromwovu l-prodotti finanzjarji;


</Amend>
<Amend>Emenda		<NumAm>38</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16</Article>
	

	Mozzjoni għal riżoluzzjoni
	Emenda

	16.	Jissottolinja r-responsabbiltà soċjali tal-finfluencers u l-kontribut siewi tagħhom biex jiżdiedu l-livelli ta’ litteriżmu finanzjarju; jistieden, għalhekk, lil dawn l-atturi diġitali jikkontribwixxu għall-istabbiliment tal-Istrateġija Finanzjarja Ewropea, u jipparteċipaw fl-avvenimenti u l-inizjattivi promossi mill-Kummissjoni u/jew l-Istati Membri, filwaqt li jikkonformaw mal-ogħla standards ta’ indipendenza u trasparenza;
	16.	Jissottolinja r-responsabbiltà soċjali tal-finfluencers u l-kontribut siewi tagħhom biex jiżdiedu l-livelli ta’ litteriżmu finanzjarju; jistieden lill-finfluencers jikkontribwixxu għall-istabbiliment tal-Istrateġija Finanzjarja Ewropea, u jipparteċipaw fl-avvenimenti u l-inizjattivi promossi mill-Kummissjoni u/jew l-Istati Membri, filwaqt li jikkonformaw mal-ogħla standards ta’ indipendenza, trasparenza u ħarsien tal-konsumatur;


</Amend>
<Amend>Emenda		<NumAm>39</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 17</Article>
	

	Mozzjoni għal riżoluzzjoni
	Emenda

	17.	Jiddikjara d-disponibbiltà tiegħu biex jgħin fl-evalwazzjoni tal-valur miżjud tal-gwida tal-UE dwar il-komunikazzjonijiet tal-finfluencers, minħabba l-impatt potenzjalment negattiv tar-reklamar ta’ prodotti riskjużi u tal-pariri mhux ivverifikati jew qarrieqa promossi minn xi atturi, mingħajr l-obbligu ta’ rendikont xieraq;
	17.	Jiddikjara d-disponibbiltà tiegħu biex jgħin fl-evalwazzjoni tal-valur miżjud tal-qafas tal-UE dwar il-komunikazzjonjiet kummerċjali għall-finfluencers, minħabba l-impatt potenzjalment negattiv tar-reklamar ta’ prodotti riskjużi u tal-pariri mhux ivverifikati jew qarrieqa promossi minn xi atturi, mingħajr l-obbligu ta’ rendikont xieraq;


</Amend>
<Amend>Emenda		<NumAm>40</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18</Article>
	

	Mozzjoni għal riżoluzzjoni
	Emenda

	18.	Jipproponi li l-Kummissjoni torganizza summit pan-Ewropew tal-finfluencers biex jiġu diskussi miżuri biex jissaħħaħ il-litteriżmu finanzjarju fl-Ewropa u biex tiddiskuti kif dawn l-atturi diġitali għandhom jiġu regolati;
	18.	Jipproponi li l-Kummissjoni torganizza summit pan-Ewropew tal-finfluencers biex jiġu diskussi miżuri biex jissaħħaħ il-litteriżmu finanzjarju fl-Ewropa u biex jiġi analizzat kif dawn jistgħu jikkontribwixxu b’mod pożittiv biex inebbħu liż-żgħażagħ biex jitgħallmu dwar il-finanzi personali; jipproponi l-involviment tal-għalliema, l-organizzazzjonijiet taż-żgħażagħ, l-akkademja, l-assoċjazzjonijiet tal-konsumaturi u l-awtoritajiet nazzjonali, sabiex tiġi skambjata l-aħjar prattika dwar il-litteriżmu medjatiku u finanzjarju u jiġu diskussi għażliet ta’ politika proporzjonati;


</Amend>
<Amend>Emenda		<NumAm>41</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18a (ġdid)</Article>
	

	Mozzjoni għal riżoluzzjoni
	Emenda

	
	18a.	Ifakkar li l-Istati Membri għandhom l-obbligu, skont l-AVMSD, li jippromwovu u jieħdu miżuri għall-iżvilupp tal-ħiliet fil-litteriżmu tal-media u li jirrapportaw lill-Kummissjoni dwar il-kwistjoni; iħeġġeġ lir-regolaturi tal-media nazzjonali jinkludu suġġetti marbuta mal-litteriżmu finanzjarju u l-finfluencers meta japplikaw il-miżuri tagħhom immirati lejn l-iżvilupp tal-ħiliet fil-litteriżmu tal-media;


</Amend>
<Amend>Emenda		<NumAm>42</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18b (ġdid)</Article>
	

	Mozzjoni għal riżoluzzjoni
	Emenda

	
	18b.	Jistieden lill-Bord Ewropew għas-Servizzi tal-Media u lill-Bord Ewropew għas-Servizzi Diġitali biex jipprovdu aktar gwida dwar azzjonijiet possibbli bl-għan li jżidu l-litteriżmu diġitali u tal-media, inkluż attivitajiet relatati mal-finfluencers, u biex b’mod kontinwu jieħdu azzjonijiet koordinati mfassla biex jimminimizzaw ir-riskju li l-utenti jsiru vittmi ta’ scams finanzjarji jew komunikazzjonijiet kummerċjali bil-moħbi relatati ma’ servizzi finanzjarji jew ta’ investiment;


</Amend>
</RepeatBlock-Amend>

ANNESS: DIKJARAZZJONI TAL-KONTRIBUT
<FootprintIntro></FootprintIntro>
Ir-rapporteur tiddikjara, taħt ir-responsabbiltà esklużiva tagħha li fir-rapport tagħha ma inkludietx kontribut mingħand rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:2]1, jew mingħand rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li għandhom jiġu elenkati f’dan l-Anness f’konformità mal-Artikolu 8 tal-Anness I tar-Regoli ta’ Proċedura. 
 [2: 1 Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

